Fleest (Landkreis Horborg)

Fleest () is en Dörp in de Gemeen Seevdaal in’n Landkreis Horborg, Neddersassen. To Fleest höört ok de Oortsdeel Fleesterloh mit bi.

 Geografie 

In’n Noorden von Fleest liggt dat Holt Höpen. De Hitzenbarg in’n Noordoosten reckt bet 53 m över NN hoog.

De Naveröörd sünd Sinsdörp un Langenbeek in’n Noorden (Delen von Hamborg), Mäkelfeld in’n Noordoosten, Glüsen in’n Oosten, Glüser Loh un Karoxbossel in’n Süüdoosten, Hittfeld un Emmelndörp in’n Süden, Sunnerbarg un Metzendörp in’n Süüdwesten un Wooxdörp un Bääkdörp in’n Westen.

 Historie 

De Oortsdeel Fleesterloh is as Afbo von Fleest ut anleggt worrn.

Vör 1885 leeg Fleest in’t Amt Horborg un na 1885 in’n Kreis Horborg, de 1932 denn Deel von’n hüdigen Landkreis Horborg worrn is.

In’n Krieg von 1870/1871 sünd veer Soldaten ut Fleest fullen oder vermissthttp://www.denkmalprojekt.org/dkm_deutschland/hittfeld.htm un in’n Eersten Weltkrieg 13http://www.denkmalprojekt.org/2008/seevetal-fleestedt_wk1_ns.htm.

An’n 1. Juli 1972 is de Gemeen Fleest Deel von de Gemeen Seevedaal worrn.

 Inwahnertall 

 Religion 

Fleest is evangeelsch-luthersch präägt un höört to dat Kaspel von de Mauritius-Kark in Hittfeld. De Oort hett mit de Christuskark vondaag aver ok en egen Kark. Disse Kark is 1998/1999 boot worrn.

För de Kathoolschen is de St.-Ansgar-Kark in Hittfeld tostännig, de siet 2014 Deel von de Karkengemeen Goden Hirt in Winsen is. De Oort hett fröher to de Karkengemeen St. Petrus in Bookholt tohöört. Nadem 1964 de St.-Ansgar-Kark in Hittfeld trech worrn is, is Fleest 1965 Deel von de nu egenstännige Karkengemeen Hittfeld worrn. 1969 is in de Karkengemeen Hittfeld tosätzlich de St.-Altfrid-Kark in Mäkelfeld boot worrn.

 Wapen 

Dat Wapen von Fleest wiest op blauen Grund en gollen Windmöhl mit rood Dack.

Dat steiht för de ole Fleester Möhl, de in’n Tweten Weltkrieg afreten worrn is.

 Politik 

 Börgermeesters 

Börgermeesters:
 Tied  Naam  Partei 1968–1972  Georg Duensing  CDU

Oortsbörgermeesters:
 Tied  Naam  Partei 1972–  Georg Duensing  CDU opstunns  Adolf Wendt  CDU

 Kultur 

En Denkmaal för de Fullenen ut den Krieg von 1870/1871 un ut de twee Weltkrieg’ steiht bi de Kark in Hittfeld, en tweet Denkmaal för de Fullenen ut de twee Weltkrieg’ steiht ok noch in Fleest sülvs.

As Dörpgemeenschopshuus gifft dat den Fleester Hoff.

 Verenen 

De Schützenvereen Fleest is 1898 grünnt worrn. De Turn- un Sportvereen is von 1911.

 Weertschop un Infrastruktur 

In Fleest gifft dat ok en Twiegsteed von de Gemeenverwalten von Seevdaal, de för de Öörd Fleest, Glüsen, Metzendörp un Beekdörp tostännig is.

Nadem vörher en Plichtfüürwehr bestahn harr, hett sik an’n 17. Januar 1886 en Freewillige Füürwehr in Fleest grünnt. Na 1907 hett sik disse Freewillige Füürwehr denn aver wedder oplööst un dat hett wedder en Plichtfüürwehr geven. Eerst an’n 22. Februar 1934 hett sik wedder en Freewillige Füürwehr nee grünnt.

 Verkehr 

Fleest liggt an de Kreisstraat 79, de in’n Süüdoosten över Karoxbossel na Host/Maschen löppt un in’n Noordwesten an de Landsstraat 213 ran. Dor liggt ok de Opfohrt 35 Fleest op de Autobahn 7. Na Glüsen un Mäkelfeld löppt de K 34.

De nächste Bahnhoff is de Bahnhoff Hittfeld an de Bahnlien Hamborg–Bremen, de so bi een Kilometer von Fleest af is.

 School 

Fleest hett en egen Grundschool.

De eerste School in Fleest kummt 1575 in de Karkenakten vör. 1752 is denn en Schoolhuus an de hüdige Steed von de School an’n Oosterkamp boot worrn. De öllsten Delen von de School vondaag sünd von 1933.

 Lüüd 

De Politikerin Claudia Preuß-Boehart is 1951 in Fleest boren.

 Literatur 

 Max Truels: Fleestedt – das Dorf am Höpen. Eine Chronik von Max Truels. 1987

 Footnoten 

Kategorie:Oort
Kategorie:Landkreis Horborg